Ο **Βαγγέλης Παυλίδης** (γεννημένος στις 21 Νοεμβρίου 1998) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός για τη AZ Alkmaar

Σταδιοδρομία σε συλλόγους
-------------------------

### Μπόχουμ

Στις 9 Απριλίου 2016 υπέγραψε επαγγελματικό συμβόλαιο με τη Μπόχουμ μέχρι το καλοκαίρι του 2019. Στον 1,5 χρόνο στην ομάδα έκανε εκπληκτικές εμφανίσεις στη Μπούντεσλιγκα U19 (45 αγώνες - 20 γκολ - 13 ασίστ) και είχε άριστη παρουσία στην πρώτη ομάδα, όπου συμμετείχε τακτικά στις προπονήσεις, καθώς και σε επίσημα φιλικά παιχνίδια. Ο Παυλίδης ψηφίστηκε, σύμφωνα με τη FIFA, ως ένα από τα 15 μεγαλύτερα ταλέντα στους τελικούς του Ευρωπαϊκού Πρωταθλήματος U17 του 2005 στη Βουλγαρία. Η ομάδα της Βεστφαλίας πόνταρε πολύ στον νεαρό επιθετικό από την περίοδο 2016-17 και έτσι έσπευσε να τον δεσμεύσει με νέο συμβόλαιο μέχρι το 2019, καθώς γερμανικές, αγγλικές και ιταλικές ομάδες ενδιαφέρθηκαν για αυτόν.

Στις 15 Μαΐου 2016 έκανε το ντεμπούτο του για το σύλλογο, μπαίνοντας ως αλλαγή στην εκτός έδρας νίκη με 2-4 εναντίον της Χάιντενχαϊμ για την 2. Μπούντεσλιγκα. 

#### Μπορούσια Ντόρτμουντ ΙΙ (δανεισμός)

Στις 26 Ιανουαρίου 2018 εντάχθηκε ως δανεικός στη Μπορούσια Ντόρτμουντ ΙΙ για το δεύτερο μισό της σεζόν. Στις 22 Ιουνίου 2018 η διάρκεια του δανεισμού του επεκτάθηκε μέχρι το καλοκαίρι του 2019.

#### Βίλεμ ΙΙ

Στις 17 Ιανουαρίου 2019 η Βίλεμ ΙΙ επιβεβαίωσε τη μετακίνηση του ως δανεικού από τη Μπόχουμ μέχρι το τέλος της σεζόν 2018-19. Στις 23 Ιανουαρίου 2019 σημείωσε το πρώτο του γκολ με την ομάδα, ύστερα από ασίστ του Μάριου Βρουσάι, σε μια εκτός έδρας νίκη με 3-2 για το Κύπελλο εναντίον της Τβέντε. Στις 16 Φεβρουαρίου 2019 σημείωσε το πρώτο του γκολ στο Πρωτάθλημα με σουτ από πολύ κοντινή απόσταση, στην εκτός έδρας ήττα με 3-2 από τη Φίτεσε. Την 1η Ιουλίου 2019 η μετακίνηση έγινε μόνιμη, καθώς η Βίλεμ ΙΙ αγόρασε τα δικαιώματα του Παυλίδη για 250.000 ευρώ.

Εθνικές ομάδες
--------------

Έχει αγωνιστεί στις «μικρές» Εθνικές Ελλάδας (Παίδων, Νέων, U20 και Ελπίδων).

Στις 5 Σεπτεμβρίου 2019 έκανε το ντεμπούτο του με την Εθνική Ελλάδας, καθώς αγωνίστηκε στα τελευταία 14 λεπτά του προκριματικού αγώνα για το Ευρωπαϊκό Πρωτάθλημα 2020 εναντίον της Φινλανδίας. Στις 15 Οκτωβρίου 2019 σημείωσε το πρώτο του γκολ με την Ελλάδα στη νίκη με 2-1 εναντίον της Βοσνίας-Ερζεγοβίνης.

Στατιστικά
----------

|  | Πρωτάθλημα | Κύπελλο | Σύνολο |
| --- | --- | --- | --- |
| Περίοδος | Ομάδα | Κατηγορία | Συμ. | Γκολ | Συμ. | Γκολ | Συμ. | Γκολ |
| 2015-16 | Μπόχουμ | 2. Bundesliga | 1 | 0 | 0 | 0 | 1 | 0 |
| 2016-17 | 3 | 0 | 0 | 0 | 3 | 0 |
| 2017-18 | 0 | 0 | 0 | 0 | 0 | 0 |
| 2017-18 | Μπορούσια Ντόρτμουντ ΙΙ (δαν.) | Regionalliga West | 17 | 5 | - | 17 | 5 |
| 2018-19 | 15 | 2 | - | 15 | 2 |
| 2018-19 | Βίλεμ ΙΙ (δαν.) | Eredivisie | 6 | 1 | 2 | 1 | 7 | 2 |
| 2019- | Βίλεμ ΙΙ | Eredivisie | 8 | 6 | 0 | 0 | 8 | 6 |
| Σύνολο σταδιοδρομίας | 50 | 14 | 2 | 1 | 52 | 15 |

Παραπομπές
----------

1. ↑  (πολλαπλές γλώσσες) *Transfermarkt*. 324503. Ανακτήθηκε στις 9  Οκτωβρίου 2017.
2. ↑  *kicker.de*. evangelos-pavlidis. Ανακτήθηκε στις 16  Μαΐου 2022.
3. ↑  «Επαγγελματίας στα 17 ο Παυλίδης στη Μπόχουμ». www.sport24.gr. Ανακτήθηκε στις 9 Απριλίου 2016.
4. ↑  «Bochum holt Serra und gibt Pavlidis an den BVB ab» (στα γερμανικά). *kicker*. 26 Ιανουαρίου 2018.. Ανακτήθηκε στις 26 Ιανουαρίου 2018.
5. ↑  «VfL verlängert mit Pavlidis und leiht ihn erneut aus» (στα Γερμανικά). Μπόχουμ. 22 Ιουνίου 2018. Αρχειοθετήθηκε από το πρωτότυπο στις 1 Νοεμβρίου 2020. Ανακτήθηκε στις 3 Μαρτίου 2019.
6. ↑  «Willem II sign Greek duo» (στα Αγγλικά). www.football-oranje.com. 17 Ιανουαρίου 2019. Αρχειοθετήθηκε από το πρωτότυπο στις 21 Ιανουαρίου 2019. Ανακτήθηκε στις 3 Μαρτίου 2019.
7. ↑  «Βίλεμ: Πρώτο γκολ για Παυλίδη, δυο ασίστ ο Βρουσάι και πρόκριση στον ημιτελικό του Κυπέλλου». www.sport24.gr. 23 Ιανουαρίου 2019.
8. ↑  «Vitesse - Willem II 3:2». www.foxsports.it. 16 Φεβρουαρίου 2019. Αρχειοθετήθηκε από το πρωτότυπο στις 17 Φεβρουαρίου 2019. Ανακτήθηκε στις 3 Μαρτίου 2019.
9. ↑  «Αγόρασε Παυλίδη η Βίλεμ». *www.enwsi.gr*. Αρχειοθετήθηκε από το πρωτότυπο στις 1 Μαΐου 2019.
10. 1 2  «National Team». *www.transfermarkt.com*.
11. ↑  «Ελλάδα - Βοσνία: Το πρώτο γκολ του Παυλίδη στην Εθνική (vid)». *www.gazzetta.gr*. 15 Οκτωβρίου 2019.

Εξωτερικοί σύνδεσμοι
--------------------

* Βαγγέλης Παυλίδης στο fussballdaten.de (Γερμανικά)
* Προφίλ στο transfermarkt.com